CELEX: 32016R0765
Language: lv
Date: 2016-03-11 00:00:00
Title: Komisijas Deleģētā regula (ES) 2016/765 (2016. gada 11. marts), ar ko attiecībā uz konkrētām vīndarības metodēm groza Regulu (EK) Nr. 606/2009

18.5.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 127/1
               
            KOMISIJAS DELEĢĒTĀ REGULA (ES) 2016/765
      (2016. gada 11. marts),
      ar ko attiecībā uz konkrētām vīndarības metodēm groza Regulu (EK) Nr. 606/2009
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013 (1), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, un jo īpaši tās 75. panta 2. punktu un 3. punkta g) apakšpunktu un 147. panta 3. punkta e) apakšpunktu,
      tā kā:
      
                  (1)
               
               
                  Saskaņā ar Komisijas Regulas (EK) Nr. 606/2009 (2) 3. pantu atļautās vīndarības metodes ir noteiktas minētās regulas IA pielikumā. Starptautiskā Vīnkopības un vīna organizācija (OIV) ir pieņēmusi trīs jaunas vīndarības metodes attiecībā uz malolaktiskās fermentācijas aktivatoriem, vīna apstrādi ar glutationu un misas apstrādi ar glutationu. Lai ņemtu vērā tehnisko attīstību un Savienības ražotājiem pavērtu tādas pašas iespējas, kādas ir trešo valstu ražotājiem, minētās jaunās vīndarības metodes Savienībā būtu jāatļauj atbilstīgi OIV noteiktajiem lietošanas nosacījumiem.
               
            
                  (2)
               
               
                  Saskaņā ar Regulas (EK) Nr. 1308/2013 80. panta 3. punkta b) apakšpunktu, atļaujot vīndarības metodes, Komisijai ir jāņem vērā cilvēka veselības aizsardzība.
               
            
                  (3)
               
               
                  Glutationu lieto tā antioksidējošo īpašību dēļ, un tas galaproduktā ir aktīvs, tāpēc to izmanto kā pārtikas piedevu. Tomēr tas patlaban nav iekļauts Savienības atļauto pārtikas piedevu sarakstā, kas izklāstītas Eiropas Parlamenta un Padomes Regulas (EK) Nr. 1333/2008 (3) II pielikumā. Tāpēc vīna apstrādi ar glutationu un misas apstrādi ar glutationu nevar atļaut kā jaunas vīndarības metodes Savienībā, kamēr tās nav iekļautas Savienības atļauto pārtikas piedevu sarakstā, pamatojoties uz Eiropas Pārtikas nekaitīguma iestādes pozitīvu atzinumu par glutationu, kā noteikts Eiropas Parlamenta un Padomes Regulas (EK) Nr. 1331/2008 (4) 3. panta 2. punktā.
               
            
                  (4)
               
               
                  Tāpēc būtu attiecīgi jāgroza Regula (EK) Nr. 606/2009,
               
            IR PIEŅĒMUSI ŠO REGULU.
      1. pants
      Grozījumi Regulā (EK) Nr. 606/2009
      Regulas (EK) Nr. 606/2009 IA pielikumu groza saskaņā ar šīs regulas pielikumu.
      2. pants
      Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 11. martā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 347, 20.12.2013., 671. lpp.
      
      
         (2)  Komisijas 2009. gada 10. jūlija Regula (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).
      
         (3)  Eiropas Parlamenta un Padomes 2008. gada 16. decembra Regula (EK) Nr. 1333/2008 par pārtikas piedevām (OV L 354, 31.12.2008., 16. lpp.).
      
         (4)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
      
         PIELIKUMS
         Regulas (EK) Nr. 606/2009 IA pielikumu groza šādi:
         
                     1)
                  
                  
                     tabulā iekļauj šādu 56. rindu:
                     
                                 1
                              
                              
                                 2
                              
                              
                                 3
                              
                           
                                 Vīndarības metodes
                              
                              
                                 Izmantošanas nosacījumi
                              
                              
                                 Izmantošanas ierobežojumi
                              
                           
                                 “56
                              
                              
                                 Malolaktiskās fermentācijas aktivatoru izmantošana
                              
                              
                                 22. papildinājumā paredzētajos nosacījumos”
                              
                              
                                  
                              
                           
               
                     2)
                  
                  
                     pievieno šādu 22. papildinājumu:
                     
                        “22. papildinājums
                        
                           Malolaktiskās fermentācijas aktivatori
                        
                        Mērķis ir pievienot malolaktiskās fermentācijas aktivatorus alkoholiskās fermentācijas procesa beigās vai pēc tā, lai atvieglotu malolaktisko fermentāciju.
                        Veicināt malolaktiskās fermentācijas sākšanos, kinētiku vai pabeigšanu:
                        
                                    a)
                                 
                                 
                                    bagātinot vidi ar pienskābes baktēriju barības vielām un augšanas veicinātājiem,
                                 
                              
                                    b)
                                 
                                 
                                    adsorbējot konkrētus baktēriju inhibitorus.
                                 
                              
                           Prasības
                        
                        
                                    a)
                                 
                                 
                                    aktivatori ir mikrokristāliskā celuloze vai noārdīšanās produkti, kas iegūti no rauga (autolizāti, inaktivēti raugi, rauga miza);
                                 
                              
                                    b)
                                 
                                 
                                    aktivatorus var pievienot vīnam vai rūgstošam jaunvīnam pirms malolaktiskās fermentācijas procesa vai tā laikā;
                                 
                              
                                    c)
                                 
                                 
                                    aktivatori nedrīkst radīt organoleptiskās novirzes vīnā;
                                 
                              
                                    d)
                                 
                                 
                                    malolaktiskās fermentācijas aktivatoriem jāatbilst specifikācijām, kas noteiktas OIV publicētajā Starptautiskajā Vīndarības kodeksā. Ja aktivatori ir mikrokristāliskā celuloze, tiem jāatbilst specifikācijām, kas noteiktas Komisijas Regulas (ES) Nr. 231/2012 pielikumā (*).
                                 
                              
                     
                        (*)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).”"